《寄题漱玉》
宋代·徐集孙

一派潺湲迸石溪，直疑寒碧练玻璃。
百川流去须归海，万籁喧来有定时。
桥接丹山横夜月，柳笼碧草拂晴曦。
吟庐此去虽相近，争似閒鸥立渺瀰。

作者简介：徐集孙，字义夫，建安（今福建建瓯）人。理宗时尝在临安作过小官（《休日招李山房杜北山访渭滨秋浦于孤山》“不枉微官客日边”），退居后名其居室为竹所。有《竹所吟稿》。事见《南宋文范作者考》卷下。　徐集孙诗，以汲古阁影宋抄《南宋六十家小集》本为底本，参校影印文渊阁《四库全书·两宋名贤小集》本（简称名贤集）、顾氏读画斋刊《南宋群贤小集》本（简称群贤集）。新辑集外诗附于卷末。